cyanic-selkie/wikianc huggingface dataset:
NGC 90
Податоци од набљудување
Според морфолошката класификација на галаксиите, NGC 90 е од видот SBc. Видливиот сјај со голо око изнесува 13,7 m, оној во рамките на интервалот од минималната до максималната честота 14,5 m, додека површинскиот сјај изнесува 14 m/лм2. NGC 90 има привидни димензии од 1,9' х 0,8'.
Други поделби
Проучување на NGC 90 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1405. Во рамките на атласот на длабокото небо, Уранометрија 2000.00, објектот припаѓа на групата означена со бројот 126; додека во Каталогот на основни ѕвезди (GSC) е групиран под бројот 1186. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1188.
Рокас
Рокас (Atol das Rocas) — единствен атол во Јужниот Атлантски Океан, кој припаѓа на бразилската сојузна држава Северно Рио Гранде. Се наоѓа околу 260 километри североисточно од Натал и 145 километри западно од архипелагот Фернандо де Нороња. Атолот е од вулканско потекло и создаден од корали.
Опис
Заоблениот атол е долг 3,7 километри и широк 2,5 километри. Лагуната е длабока 5 метри и има површина од 7,1 км2. Површината на двете островчиња (Остров Семитерио, југозападно и Фарол Кај, северозапад) е 0,36 км2. Фарол Кај учествува со две третини од вкупната површина. Највисоката точка е песочна дина во јужниот дел на поголемиот Фарол Кај, со височина од 6 метри. Обете островчиња се обраснати со трева, грмушки и неколку палми. Островчињата се населени од ракови, пајаци, скорпии, песочни болви, инсекти, лебарки и многу видови на птици.
Постои светилник на Бразилската морнарица кој е во употреба и се одржува од 1960-тите години на северниот крај на Фарол Кај. Во негова близина е уништен светилник од 1933 година.
Атолот е заштитено подрачје на дивиот живот и во 2001 година прогласен од УНЕСКО како светско наследство на УНЕСКО. Бројни желки, ајкули, делфини и птици живеат во областа. Атолот главно се состои од корал и црвени алги. Коралниот прстен е скоро затворен со широк канал од 200 метри на северната страна и многу потесен канал на западната страна.
Атолот и околните води се вклучени во Биолошкиот резерват Атол дас Рокас.
Моментално, резерватот се користи исклучиво за научно истражување. Поради неговата оддалечена местоположба, на островите нема човекови активности. Од друга страна, оддалеченоста ги спречува научниците да пристапат на островите и постојат само неколку студии. Ентомолошката фауна од Атол дс Рокас е веќе забележан.
Лав V Ерменец
Живот
Лав бил син на патрицијот Бардас, кој имал ерменско потекло (според подоцнежен извор, Лав имал исто така и асирско потекло ). Лав служел во 803 година кај бунтовничкиот генерал Барданес Туркос, кого го напуштил во корист на царот Никифор I. Царот го наградил Лав со два дворци, но подоцна го протерал за да се ожени со ќерката на уште еден бунтовник, патрицијот Арсабер. Од друга страна, современ извор вели дека еден генерал Лав од темата Арменијакон бил казнет за неговиот понижувачки пораз од Арапите при што ги загубил и платите на неговите единици (современ научник навестува дека овој Лав не е истиот со царот). Казната исто така вклучувала намалување на неговиот воен чин, ќотек и кратење на косата.
Поставен од Михаил I Рангабе во 811 година, Лав станал гувернер на темата Анадолија и се поставил добро во војната против Арапите во 812 година, поразувајќи ги нивните сили. Лав ја преживеал Битката кај Версиникија во 813 година со напуштање на борбата, но сепак зел предност од овој пораз да го примора да абдицира Михаил I Рангабе во негова корист на 11 јули 813 година. Во дипломатски потег, напиштал писмо до патријархот Никифор I со цел да го убеди во неговото православие (Никифор очигледно бил уплашен од можно враќање на иконоборството). Еден месец подоцна, во текот на неговиот влез во дворецот, клекнал пред иконата на Исус Христос на портата Чалке. Понатамошен чекор во спречување на идните узурпации било кастрирањето на синовите на Михаил.
Со политиката на почитување на иконите на неговите претходните поврзувана со поразите од Бугарите и Арапите, Лав V ја обновил политиката на иконоборство откако го тргнал патријархот Никифор и свикал синод во Цариград во 815 година. Царот ја користел својата умерена политика на иконоборство за да ги одземе имотите на иконопочитувачите и манастирите, како на богатиот Студитски манастир, чиј влијателен свештеник, Теодор Студит, го протерал.
Иако изворите се силно против Лав (Теофан Континуат, патријархот Никифор) го признале неговата спремност во справување со државните работи. За жал, како и сите иконоборски цареви, неговите дела и намери не можат лесно да бидат обновени поради екстремните предрасуди кон иконопочитувачките извори (не постојат ниеден зачуван иконоборски извор од било кој вид).
Семејство
Од неговата жена Теодосија, ќерка на патрицијот Арсабер, Лав V имал неколку деца, вклучувајќи ги:
Светско првенство во атлетика 2011 – Жени диск
Диск за жени на Светско првенство во атлетика 2011 се одржа на стадионот Тегу на 27 и 28 август.
Квалифкиации
Квалификации: Перформанс за квалификување 62.00 (Q) или најмалку 12 со најдобар перформанс (q) продолжуваат во финалето.
Есбјерг
Есбјерг (дан. Esbjerg) е петтиот град по големина во Данска и најголем град во југозападниот дел на земјата. Градот се наоѓа во кругот на покрајната Јужна Данска, каде со околнитe населени места претставува една од општините, Општина Есбјерг. Денес градот Есбјерг има 71.579 жители (од 1 јануари 2012). Во Есберг најважно е градското пристаниште на западниот брег на Јитланд.
Природни услови
Есбјерг се наоѓа во северниот дел на Данска. Од главниот град Копенхаген, градот Есбјерг е оддалечен околу 300 километри западно.
Релјеф: Есбјерг се наоѓа во југозападниот дел на данскиот полуостров Јитланд. Градското подрачје е претежно рамничарско. Надморската височина на средиштето на градот се движи измеѓу 0 и 20 метри.
Клима: Климата во Есбјерг е претежно умерено-континентална под влијание на Атлантикот и топлата Голфска струја.
Води: Градот се формирал на заливот Вада, кој е дел од Северното Море. Градот е стратегиски поставен како најпловно пристаниште на западот од земјата.
Историја
Подрачјето на Есбјерг било населено уште во времето на праисторијата. Современото градско населено место плански е основано во текот на 1868 година како замена за пристаништето Алтон (денес дел од Хамбург), која тогашната Данска го загубила во битката со Прусија. Населеното место своите градски права ги добило во 1899 година. И покрај петгодишната окупација на Данска (1940-1945) од страна на Третиот Рајх, градот и неговото население, не претрпеле сериозни страдања.
Население
Денес Есбјерг има околу 70.000 жители во градските граници и околу 115.000 со околните населени места.
Етнички состав
Населението на Есбјерг до пред неколку децении било претежно населено со етнички данци, но денес поголем број од населението има странско потекло.
Стопанство
Стопанството на градот Есбјерг денес главно се оснoва на пристаништето и на бродоградилиштето.
Мајкл Фелпс
Мајкл Фелпс (Michael Phelps; р. 30 јуни 1985) — американски пливач и најуспешен олимпиец на сите времиња со 28 медали. Фелпс исто така го држи и рекордот за најмногу златни олимписки медали (23), најмногу златни медали во поединечните дисциплини (13), и најмногу олимписки медали во поединечни машки дисциплини (14). Со освојувањето на осум златни медали на Летните олимписки игри 2008 во Пекинг, Фелпс го соборил рекордот на освоени медали на едни олимписки игри. Пет од тие медали биле во поединечна конкуренција. На Летните олимписки игри 2012 во Лондон, Фелпс освоил 4 златни и 2 сребрени медали, со што станал најуспешен спортист на игрите. Тоа биле трети Летни олимписки игри по ред, на кои Фелпс бил најуспешен спортист.
Фелпс е светски рекордер на долг курс во дисциплините 100 метри делфин, 200 метри делфин и 400 метри мешано, како и поранешен светски рекордер на 200 метри краул и 200 метри мешано. Тој освоил вкупно 71 медал на големите меѓународни натпревари на долг курс, 57 златни, 11 сребрени, и три бронзени медали. Меѓународните титули и постигнатите светски рекорди на Фелпс му овозможиле да биде избран за светски пливач на годината, шест пати и американски пливач на годината дури осум пати. Со неговиот неверојатен Олимписки успех во 2008 тој ја освоил наградата на магазинот „Sports Illustrated“ за најдобар спортист на годината.
По Летните олимписки игри 2008, Фелпс ја основал својата „Фондација Мајкл Фелпс“, која се фокусира на зголемување на пливањето и промоција на здрави навики. Тој очекува да работи со својата фондација и по Летните олимписки игри 2012, за кои тој рече дека ќе му бидат последни.
Рани години
Фелпс е роден и израснат во населбата Роџерс Форџ во Тоусон, Мериленд сместен северно од Балтимор. Мајкл е најмладото дете во семејството. Неговата мајка, Дебора Сју "Деби" (мом. Дејвисон), е наставничка во средно училиште. Неговиот татко, Мајкл Фред Фелпс, е пензиониран полицаец кој во младоста играл фудбал во средно училиште и колеџ. Родителите на Фелпс се развеле во 1994 година, и неговиот татко се преженил во 2000. Тој има Англиско, Ирско, Шкотско, Велско, и Германско потекло. Фелпс дипломирал на средното училиште во Тоусон во 2003.
Фелпс почнал со пливањето на седум годиишна возраст, делумно поради влијанието од своите сестри и деумно да обезбеди излез на својата енергија. Кога Фелпс бил шесто одделение, му било дијагнозирано хиперкинетичко пореметување. На десет годишна возраст, тој постигнал национален рекорд во својата возрасна група, и Фелпс почнал да тренира во пливачкиот клуб во Балтимор под тренерската палка на Боб Боуман. Потоа следеле нови рекорди во своите возрасни групи, и брзиот напредок на Фелпс кулминирал со неговото квалификување за Летните олимписки игри 2000 на 15 години и станал најмладиот машки спортист кој влегол во американскиот олимписки пливачки тим во последните 68 години. Тој не успеал да освои медал, но влегол во финалето на 200 м делфин и завршил петти.
На изборното натпреварување на САД за Светското првенство 2011, на 30 март, Фелпс го соборил светскиот рекорд на 200 м делфин и со 15 години и 9 месеци, најмладиот маж што успеал да сруши светски пливачки рекорд, соборувајќи го претходно поставениот рекорд на Ијан Торп кога тој постигнал најдобро светско време на 400 м краул на 16 години и 10 месеци. На Светското првенство во Фукуока, Фелпс го соборил својот претходно поставен светски рекорд на 200 м делфин и станал светски шампион за првпат.
Пан Тихоокеанско првенство 2002
(СР)
На државното првенство кое служло како првенство за селекција на американските пливачи за Пан Тихоокеанското првенство 2002, во Форт Лаудердил, Фелпс поставил американски рекорд на 200 м мешано и бил многу блиску до светскиот рекорд на 200 м делфин. Во дисциплината 400 м мешано, Фелпс го поправил светскиот рекорд поставен од Том Долан со време од 4:11.09. На 200 м краул, Фелпс тесно загубил од Клит Келер и на 100 м делфин, Фелпс го победил Јан Крокер.
На Пан тихоокеанското првенство 2002 одржано во Јокохама, Фелпс освоил три златни медали и два сребрени. Во својата прва дисциплина, 400 м мешано, Фелпс го освоил златото пред Ерик Вендтсо време од 4:12.48. На 200 м делфин, Фелпс загубил од Том Малчов, задоцнувајќи на целта за само 20 стотинки. Фелпс изјавил дека загубил во трката поради тоа што тој не ги сваќал сериозно тренинзите во стилот делфин откако го соборил светскиот рекорд. На 200 м мешано, Фелпс победил со време од 1:59.70. Во штафетата 4×200 м краул, Фелпс, заедно со Нејт Дастинг, Клит Келер, и Чед Карвин, го освоил сребрениот медал со време од 7:11.81 завршувајќи зад Австралија. Американскиот тим на 4×100 м мешано се состоел од Арон Пирсол, Брендан Хансен, Фелпс, и Јан Крокер. Во финалето на мешаната штафета, Фелпс ја испливал делницата за 51.1 с., во тоа време јабрза испливана делница во историјата. Конечното време од 3:33.48 било светски рекорд.
Светско првенство 2003
На државното првенство, Фелпс го освоил златото на 200 м краул, 200 м грбно, и на 100 м делфин. Тој станал првиот американски пливач кој победил на три различни трки во три различни дисциплини на едно државно првенство. На натпреварувањето Двобој во базенот 2003, натпреварување кое ги собира пливачките ѕвезди од Австралија и САД, Фелпс го соборил светскиот рекорд на 400 м мешано со време од 4:10.73 и речиси го соборил светскиот рекорд на 100 м делфин, задоцнувајќи само 0.03 секунди. На натпреварување во Санта Клара, Фелпс го соборил светскиот рекорд на 200 м мешано со време од 1:57.94. Фелпс изјавил дека го соборил светскиот рекорд на 200 м мешано откако Дон Талбот изјавил дека Фелпс е недокажан, користејќи ги неговите зборови како мотивација.
На Светското првенство 2003, Фелпс освоил четири златни медали, два сребрени медали, и соборил пет светски рекорди. Фелпс го соборил својот прв светски рекорд на првенството на 22 јули во полуфиналето на 200 м делфин. Фелпс испливал со време од 1:53.93 и го соборил својот стар рекорд од 1:54.58 поставен во 2001 и станал првиот пливач кој испливал под 1:54.00. Во финалето на 200 м делфин, на 23 јули, Фелпс лесно го освоил златниот медал, но испливал многу поспоро од рекордот кој го поставил претходниот ден (1:54.35). Помалку од час подоцна, Фелпс пливал во штафетата на САД на 4×200 м краул. Фелпс испливал солидно време од 1:46.60 (американски рекорд) но американскиот тим не можел да одговори на брзината на австралискиот тим и завршил втор. На 200 м мешано, Фелпс покажал комплетна доминација. На 24 јули, во полуфиналето на 200 м мешано, Фелпс го соборил својот сопствен светски рекорд со време од 1:57.52. На 25 јули, во финалето на 200 м мешано, Фелпс го соборил својот сопствен рекорд со време од 1:56.04 и го освоил златниот медал завршувајќи речиси 3 секунди пред Ијан Торп. Еден час пред финалето на 200 м мешано, Фелпс пливал во полуфиналето на 100 м делфин. Фелпс повторно покажал доминација, завршувајќи прв со светски рекорд од 51.47. Како и да е, во финалето на 100 м делфин, на 26 јули, Јан Крокер го надминал светскиот рекорд на Фелпс со време од 50.98, и станал првиот маж што испливал под 51 секунда. Фелпс испливал со време од 51.10 (исто така под неговиот поранешен светски рекорд), и морал да се задоволи со сребрениот медал. Во финалето на 400 м мешаноy, на 27 јули, Фелпс го соборил својот сопствен светски рекорд со време од 4:09.09 и лесно дошол до златниот медал. Околу еден час подоцна, Фелпс го освоил последниот златен медал на првенството кога американскиот тим победил на штафетата 4×100 м мешано. Фелпс не пливал во финалето, но сепак добил медал бидејќи пливал во преелиминациите.
Изборно натпреварување
На изборното натпреварување на САД за Летните олимписки игри 2004, Фелпс се натпреварувал во шест дисциплини:200 и 400 м мешано, 100 и 200 м делфин, 200 м краул, и 200 м грбно. Во својата прва дисциплина, 400 м мешано, Фелпс лесно победил со светски рекорд од 4:08.41. Два дена подоцна, на 200 м краул, Фелпс победил со време од 1:46.27, заврувајќи со предност од шест десетинки пред Клит Келер. Како и да е, Фелпс, не бил задоволен од својот резултат и сакал да исплива до 1:45 с и се двоумел дали да плива во таа дисциплина на игрите во Атина. Следниот ден, Фелпс победил на 200 м делфин со време од 1:54.31, со три секунди предност пред второпласираниот Том Малчов. По два дена пауза, Фелпс се вратил во базенот и завршил втор по Арон Пирсол на 200 м грбно. Помалку од половина час подоцна, Фелпс победил на 200 м мешано пред Рајан Лохте со предност од 2.70 секунди. Следниот ден, Фелпс завршил втор по Јан Крокер на 100 м делфин. Крокер победил со време од 50.76, што значело Нов Светски рекорд и 0.39 секунди предност пред Фелпс. По завршувањето на изборното натпреварување, Фелпс станал станал првиот пливач во американскиот олимписки тим што успеам да се квалификува во шест различни дисциплини. Но, Фелпс се откажал од дисциплината 200 м грбно и се фокусирал на 200 м краул бидејќи сакал да го предизвика Ијан Торп. Иако Фелпс не се натпреварувал на 100 м краул на изборното натпреварување, тој сепак бил избран во штафетата на 4×100 м краул.
Летни олимписки игри
Во својата прва дисциплина, 400 м мешано, Фелпс го освоил златото и поставил Нов Светски рекорд со време од 4:08.26. Следниот ден, во штафетата на 4×100 м краул, Фелпс, заедно со Јан Крокер, Нил Вокер, и Џејсон Лежак, ја освоил бронзата со време од 3:14.62. Во дисциплината која многумина ја нарекуваа Трка на векот, одржана следниот ден, Фелпс завршил на третото место зад Ијан Торп и Питер ван ден Хогебанд на 200 м краул. Иако Фелпс не успеал да го победи рекордот на Шпиц, тој одговорил на предизвикот иако оваа дисциплина не му била негова најсилна страна. Тој изјавил: "Како можам да бидам разочаран? Пливав во трка со двајцата најбрзи краул пливачи на сите времиња". Во својата четрврта дисциплина, на 200 м делфин, одржана следниот ден, Фелпс завршил на првото место со време од 1:54.04, соборувајќи го олимпискиот рекорд на Том Малчов. Околу еден час подоцна, во штафетата на 4×200 м краул, Фелпс, заедно со Рајан Лохте, Питер Вандеркај, и Клит Келер, го освоил златниот медал со време од 7:07.33. Два дена подоцна, на 200 м мешано, Фелпс повторно освоил златен медал со време од 1:57.14 кое претставувало нов олимписки рекорд. Во финалето на 100 м делфин, одржано следниот ден, Фелпс го победил американскиот колега Јан Крокер (кој го држел светскиот рекорд во дисциплината во тоа време) за само 0.04 секунди со време од 51.25. Традиционално, американските пливачите што ќе се пласираат највисоко во поединечните дисциплини автоматски добиваат место во финалето од штафетната трка на 4×100 м мешано. Ова му овозможило на Фелпс место во трката, но тој се откажал и на негово место пливал Крокер. Американскиот мешан тим го освоил златото и поставил Нов Светски рекорд, и, иако Фелпс не пливал во финалето, тој добил златен медал бидејќи пливал во преелиминациите. Со освојувањето на шестте златни медали и двата бронзени медали, Фелпс, сè уште тинејџер, имал второ најдобро отстварување на едни олимписки игри, веднаш зад седумте златни медали на Марк Шпиц од Летните олимписки игри 1972 во Минхен. Исто така, тој станал вториот машки пливач досега, кој освоил повеќе од две поединечни титули на едни игри со вкупно четири, изедначувајчи ги четирите златни медали на Шпиц од 1972.
Светско првенство 2005
На изборното натпреварување за Светското првенство 2005, Фелпс решил да ги повлече своите специјализирани дисциплини, 400 м мешано и 200 м делфин, и експериментирал со 400 м краул 100 м краул. Фелпс победил во дисциплините 400 м краул, 200 м краул, 100 м делфин, 100 м краул, и 200 м мешано на натпреварувањето.
На Светското првенство во водени спортови 2005, Фелпс освоил вкупно 6 медали, 5 златни и еден сребрен. На 400 м краул, Фелпс не успеал да ја помине преелиминарната рунда и завршил 18-ти со време од 3:50.53. Подоцна истиот ден, во штафетата на 4×100 м краул, Фелпс го освоил своето прво злато на првенството. Два дена подоцна, на 26 јули, Фелпс го освоил своето второ злато на 200 м краул со нов Американски рекорд од 1:45.20, завршувајќи на целта пред Грант Хакет. Два дена подоцна, на 28 јули, Фелпс завршил седми во финалето на 100 м краул. Подоцна истиот ден, Фелпс го освоил своето трето злато на 200 м мешано. На 29 јули, Фелпс, заедно со Рајан Лохте, Питер Вандеркај и Клит келер, го освоил златото во штафетата на 4×200 м краул со време од 7:06.58. Тоа било четврти златен медал за Фелпс. На 30 јули, Фелпс пливал во својата последна поединечна дисциплина, 100 м делфин. Во финалето, Фелпс не можел да го престигне Јан Крокер и морал да се задоволи со сребрениот медал. Следниот ден, Фелпс го освоил својот последен петти златен медал кога американскиот тим го освоил златото на 4×100 м мешано. Фелпс не пливал во финалето но сепак добил медал бидејќи пливал во преелиминациите.
Пан Тихоокеанско првенство 2006
(СР)
На државното првенство 2006, Фелпс победил во вкупно три дисциплини. Во својата прва дисциплина, на 200 м делфин, Фелпс победил со време од 1:54.32. Во втората дисциплина, на 100 м делфин, Фелпс го победил Јан Крокер со време од 51.51. Во неговата трета дисциплина, на 200 м мешано, Фелпс победил со време од 1:56.50, пред Рајан Лохте кој испливал време од 1:56.78.
На Пан тихоокеанското првенство 2006 во Викторија, Фелпс освоил пет златни медали и еден сребрен. Во неговата прва дисциплина, на 200 м делфин, Фелпс го освоил златниот медал и поставил Нов Светски рекорд од 1:53.80, негов прв светски рекорд во две години. Во втората дисциплина, 400 м мешано, Фелпс лесно победил со време од 4:10.47, 3.38 секунди пред второпласираниот Роберт Маргалис. Во третата дисциплина, штафетната трка на 4×200 м краул, Фелпс, заедно со Рајан Лохте, Питер Вандеркај, и Клит Келер, го освоил златниот медал со време од 7:05.28. Во неговата четврта дисциплина, на 200 м грбно, Фелпс го освоил сребрениот медал, завршувајќи 2,37 секунди зад Арон Пирсол. Во неговата петта дисциплина, штафетната трка на 4×100 м краул, Фелпс, заедно со Нил Вокер, Кулен Џонс, и Џејсон Лежак, го освоил златниот медал со светски рекорд од 3:12.46. Во неговата последна дисциплина, на 200 м мешано, Фелпс повторно поставил светски рекорд од 1:55.84, соборувајќи го својот рекорд од 1:55.94 поставен во 2003.
Светско првенство 2007
На Светското првенство 2007, Фелпс освоил седум златни медали, изедначувајќи го рекордот, и соборил пет светски рекорди. Првиот златен медал Фелпс го освоил на штафетната трка 4×100 м краул. Фелпс прв ја пливал делницата од 100 м за 48.42 секунди, а потоа Нил Вокер, Кулен Џонс и Џејсон Лежак го зачувале водството и постигнале рекорд на првенството со време од 3:12.72. Испливаната делница на 100 м во штафетната трка била побрза од победничкото време на Фелпс во поединечното финале на 100 м краул. Првиот светски рекорд на првенството Фелпс го постигнал на 200 м краул, која била негова втора трка. Фелпс го освоил златото пред Питер ван ден Хогебанд и го соборил шест години Стариот Светскиот рекорд на Ијан Торп со време од 1:43.86. Во неговата трета трка, на 200 м делфин, Фелпс го освоил златото и го подобрил својот светски рекорд од 1:53.71 со време од 1:52.09. Во неговата четврта трка, на 200 м мешано, Фелпс го соборил светскиот рекорд со време од 1:54.98, подобрувајќи го својот сопствен светски рекорд кој претходно изнесувал 1:55.84 Во неговата петта трка, штафетната трка на 4×200 м краул, Фелпс прв ја пливал делницата од 200 м за време од 1:45.36, а потоа американците Рајан Лохте, Клит Келер, и Питер Вандеркај го осовиле златото и го победиле претходниот светски рекорд поставен од Австралија во 2001 година со време од 7:03.24. Во неговата шеста трка, на 200 м делфин, Фелпс го победил тесно Јан Крокер и го освоил својот шести златен медал. Во неговата седма дисциплина, на 400 м мешано, Фелпс го освоил златото со Нов Светски рекорд од 4:06.22, и со повеќе од 3.5 секунди пред Рајан Лохте. Со освојувањето на седумте златни медали, Фелпс го соборил рекордот од 6 златни медали на Ијан Торп од Светското првенство 2001. Феплс се надевал на осми медал во последната дисциплина, во штафетната трка на 4×100 м меашно, но американскиот тим се соочил со дисквалификација поради погрешен старт при промените во преелиминациите.
Иако Фелпс во дисциплината грбно на меѓународните натпреварување се натпреварувал само еднаш (на Пан Тихоокеанското првенство 2006), тој бил еден од најдобрите грбни пливачи во светот. Тоа се гледа по неговите најдобри времиња поставени во 2007, четири месеци по Светското првенство. На државното првенство на САД во Индијанаполис на 1 август 2007, Фелпс испливал време од 1:54.65 на 200 м грбно, кое било трето најбрзо време во историјата на оваа дисциплина, 0.33 секунди поспоро од светскиот рекорд од 1:54.32 поставен од Рајан Лохте. Два дена подоцна Фелпс испливал време од 53.01 на 100 м грбно, 0.03 секунди поспоро од светскиот рекорд од 52.98 поставен од Арон Пирсол и второ најбрзо отстварување на сите времиња.
Изборно натпреварување
На изборното натпреварување на САД за Летните олимписки игри 2008, Фелпс се натпреварувал во шест поединечни дисциплини. Во неговата прва дисциплина, на 400 мешано, Фелпс го соборил својот сопствен светски рекорд од 4:06.22 со време од 4:05.25. Во неговата втора дисциплина, на 200 м краул, Фелпс победил со време од 1:44.10, пред Питер Вандеркај кој испливал време од 1:45.85. Во неговата трета дисциплина, на 100 м краул, Фелпс завршил втор со време од 47.92 и си осигурал место во штафетната трка. Во неговата четврта дисциплина, на 200 м делфин, Фелпс победил со време од 1:52.20. Во неговата петта дисциплина, на 200 м мешано, Фелпс го соборил својот сопствен светски рекорд од 1:54.98 со време од 1:54.80. Во неговата шеста последна дисциплина, на 100 м делфин, Фелпс победил со време од 50.89. Кога бил запрашан за шансите да освои осум златни медали во Пекинг, Фелпс одговрил, "Ќе се подготвувам за тоа натпреварување исто како што се подготвувам за секое друго натпреварување ... Има многу што можам да направам за еден месец, и ќе се подготвам себеси најдобро што можам."
Летни олимписки игри
Фелпс поставил олимписки рекорд во преелиминациите на 400 м мешано. Потоа во финалето го освоил златниот медал, како и го соборил својот претходен светски рекорд за речиси две секунди.
Фелпс ја пливал првата делница во штафетната трка на 4×100 м краул со време од 47.51 секунди (американски рекорд за 100 м краул), и го освоил својот втор златен медал на игрите, како и поставил Нов Светски рекорд во штфетна трка. (3:08.24). Неговиот колега Џејсон Лежак, откако ја започнал последната делница со повеќе од половина тело позади Алан Бернард, успеал да стигне на целта пред второпласираниот француски тим за осум стотинки. Првите пет тима во финалето завршиле пред светскиот рекорд од 3:12.23 поставен претходниот ден од страна на Американскиот Б тим во преелиминациите.
Во неговата трета трка, Фелпс го соборил својот претходен светски рекорд во дисциплината 200 м краул за речиси секунда и го освоил третиот златен медал на игрите. Во оваа трка, Фелпс станал само петтиот олимписки спортист во модерната историја кој освоил девет златни медали, приклучувајќи се на Марк Шпиц, Лариса Латинина, Паво Нурми, и Карл Луис. Следниот ден, Фелпс настапил во две финални дисциплини. Во првата дисциплина, на 200 м делфин, Фелпс дошол до четвртиот златен медал како и до четвртиот светски рекорд со испливаното време од 1:52.03, победувајќи го второпласираниот Ласло Чех за речиси седум десетинки, иако неговите очила се наполниле со вода и тој не гледал ништо последните 100 метри. Четвртиот златен медал на игрите бил негов десетти олимписки златен медал, и тој станал водач на сите времиња за освоени најмногу златни медали во олимписката модерна ера. Покрај тоа, Фелпс станал првиот пливач, маш или жена, што освоил три олимписки титули во дисциплината делфин, по неговите две титули на игрите во Атина. Тој исто така станал првиот пливач кој успешно ја одбранил олимписката делфин титула.
Помалку од еден час по неговата победа на 200 м делфин, Фелпс прв пливал во штафетната трка на 4×200 м краул. Заедно со Лохте, Рики Беренс, и Питер Вандеркај, тој го освоил својот петти златен медал и го поставил својот петти светски рекорд откако американскиот тим завршил прв со време од 6:58.56. Американскиот тим бил првиот тим во светот кој пливал под седум минути во штафетата, и го соборил претходниот светски рекорд, поставен во Мелбурн, Австралија, за повеќе од четири и пол секунди.
Откако имал слободен ден во финалните дисциплини (Фелпс пливал во преелиминациите), Фелпс го освоил своето шесто злато на игрите во Пекинг, на 15 август со победата на 200 м мешано со светски рекорд од 1:54.23, завршувајќи пред Чех со предност од околу 2 секунди.
Седми златен медал и контроверзии
За разлика од претходните шест дисциплини на игрите, Фелпс не поставил Нов Светски рекорд, оставајќи го непроменето светското рекордно време на Јан Крокер од 50.40 секунди, пставено во 2005.
Победата на Фелпс за само една стотинка пред Чавиќ, ја натерало Српската делегација да поднесе протест. Последователните анализи на видеото од страна на комисијата на ФИНА, која бара анализа на сликата 1/10,000-ти дел од секунда, било употребено за официјално Фелпс да биде прогласен за победник но сликите не биле веднаш обајвени во јавноста. Почетното одбивање од страна на официјалниот мерач на времето - Омега да ги објави подводните слики на целта исто така покренало прашања поради спонзорскиот договор на Фелпс со Омега. Чавиќ подоцна напишал на својот блог, "Луѓе, ова е најголемиот момент во мојот живот. Ако ме прашате мене, тоа треба да се прифати и да се продолжи понатака. Јас го прифатив поразот, и нема ништо лошо да загубиш од најголемиот пливач кој некогаш постоел." Сепак, во август 2009, официјалните лица на Омега изјавиле дека Чавиќ "сигурно" го допрел ѕидот прв, но "Фелпс тоа го направил посилно," и со тоа регистрирајќи го времето прв.
Седмиот златен медал на Фелпс го изедначил рекордот на Марк Шпиц за освоени златни медали на едни олимписки игри, поставен на Летните олимписки игри 1972. Тоа исто така бил за него петти поединечен златен медал на игрите, изедначувајќи го рекордот од најмногу освоени поединечни златни медали на едни олимписки игри првобитно поставен од Ерик Хејден на Зимските олимписки игри 1980 а потоа изедначен од Виталиј Шербо на Летните олимписки игри 1992. По освојувањето на седмиот по ред златен медал, и изедначувањето на рекордите Фелпс изјавил, " "Сон толку голем како што можете да сонувате, и се е можно ... Се наоѓам во еден вид на свет на соништата. Понекогаш треба да се штипнам себеси за да бидам сигурен дека тоа е вистина."
Рекорд на сите времиња
На 17 август, Фелпс го освоил својот осми златен медал во штафетната трка на 4×100 м мешано, соборувајќи го рекордот на Марк Шпиц од освоени седум златни медали на едни игри, кој бил активен од 1972. Фелпс, заедно со Брендан Хансен, Арон Пирсол, и Џејсон Лежак, поставил Нов Светски рекорд во дисциплината со време од 3 минути и 29.34 секунди, 0.7 секунди пред второпласираната Австралиска штафета и 1.34 секунди побрзо од претходниот рекорд поставен од САД на Летните олимписки игри 2004 во Атина. Кога Фелпс влегол во базенот да ги плива 100-те метри во делфин стил, третата делница од 400 м мешано, САД заостанувале зад Австралија и Јапонија. Фелпс ја завршил делницата за 50.1 секунди, најбрзо испливана делница некогаш во оваа дисциплина, и му дал на својот колега Џејсон Лежак повеќе од половина секунда предност во пресрет на последната делница, која тој успешно ја одржал и постигнал Нов Светски рекорд. По освојувањето на осмиот златен медал и соборувањето на рекордот на освоени медали, Фелпс изјавил, "Рекордите се секогаш направени за да бидат соборени без разлика што се ... Секој може да направи нешто што го поставил како цел во својот ум."
Светско првенство 2009
На државното првенство 2009, Фелпс драстично ја скусил својата програма, пливајќи само во три поединечни дисциплини. Во неговата прва дисциплина, на 200 м краул, Фелпс победил со време од 1:44.23. Во неговата втора дисциплина, на 200 м делфин, Фелпс лесно победил со време од 1:52.76, 0.88 секунди пред второпласираниот. Во неговата трета дисциплина, на 100 м делфин, Фелпс победил со Нов Светски рекорд од 50.22. На Светското првенство 2009, Фелпс освоил 6 медали, од кои 5 златни и еден сребрен. Во неговата прва дисциплина, во штафетната трка на 4×100 м краул, Фелпс прв пливал и испливал време од 47.78, а потоа американскиот тим бил способен да ги победи Русија и Франција и да го освои златниот медал. Во неговата втора трка, на 200 м краул, Фелпс загубил првпат во последните четири години од германецот Пол Бидерман. Фелпс завршил втор на целта со време од 1:43.22,но Бидерман го соборил рекордот на Фелпс од 1:42.96 поставен во пекинг минатата година со време од 1:42.00. Фелпс го земал сребрениот медал грациозно, но неговиот тренер Боб Боуман се заканил дека Фелпс ќе се повлече од меѓународните натпреварувања, бидејќи Бауман тврдел дека Бидерман има нефер предност бидејќи носи целосно полиуретански пливачки костим, специфичен Arena X-Glide. Боуман изјавил, "Ми требаа пет години да го подобрам времето на Фелпс од 1:46 на 1:42 а овој човек тоа го направи за 11 месеци. Тоа е неверојатен тренинг. Би сакал да знам како да го направам тоа." Фелпс се повратил од овој пораз и во неговата трета трка, на 200 м делфин, Фелпс го освоил златниот медал и го соборил сопствениот светски рекорд од 1:52.03 со време од 1:51.51. Во неговата четврта трка, во штафетната трка на 4×200 м краул, Фелпс прв пливал и ја испливал делницата за 1:44.49 а потоа американскиот тим го освоил златниот медал и го соборил светскиот рекорд поставен минатата година. По неговиот пораз на 200 м краул, многумина мислеле дека Фелпс е ранлив при доаѓањето во финалето на 100 м делфин. Неговиот најблизок соперник, Милорад Чавиќ, кој носел Arena X-Glide (истиот пливачки костум со кој Бидерман го победил Фелпс), мислел дека луѓето ќе го оправдуваат Фелпс поради тоа што носел LZR Racer. Чавиќ се понудил на Фелпс да му купи нов пливачки костум. Во неговата петта трка, трката на 100 м делфин, Фелпс го освоил златниот медал и станал првиот човек кој испливал под 50 секунди, победувајќи го времето на Чавиќ од 49.95 со 49.82. Победата предизвикала жестока прослава од Фелпс, кој седнал на линиското јаже во базенот и се удрил по градите. Во неговата последна дисциплина, штафетата на 4×100 м мешано, Фелпс го освоил својот петти златен медал. Фелпс, заедно со колегите Арон Пирсол, Ерик Шантеу, и Дејвид Волтерс, поставил Нов Светски рекорд во дисциплината со време од 3 минути and 27.28 секунди.
Пан Тихоокеанско првенство 2010
На државното првенство 2010, Фелпс се натпреварувал во пет поединечни дисциплини. На 200 м краул, Фелпс победил пред Рајан Лохте со време од 1:45.61. Околу еден час подоцна, Фелпс се вратил во базенот и победил на 200 м делфин. Но Фелпс не бил среќен со неговиот настап и го нарекол "најлош" 200 м делфин во неговиот живот. На 100 м делфин, Фелпс ја освоил својата 50-та национална тутула со време од 50.65. По трката, Фелпс изјавил дека е "прилично задоволен" со резултатот. На 200 м мешано, Фелпс пристигнал на целта втор по Лохте и заостанал речиси една секунда. Тоа било првпат Лохте да го победи Фелпс на едно големо државно натпреварување. На 200 м грбно, Фелпс завршил на 4-то место со време од 1:56.98.
На првиот ден од натпреварувањата на Пан Тихоокеанското првенство 2010, Фелпс откажал да плива во финалето на 200 м краул и се фокусирал на 200 м делфин. На 200 м делфин, Фелпс водел од почетокот до крајот на трката, и завршил прв на целта со време од 1:54.11. Иако тоа време било многу послабо од времето 1:51.51 од претходната година, Фелпс сепак немал загубено на 200 м делфин од 2002 година. На вториот ден од натпреварувањето, Фелпс пливал во преелиминациите на 400 м мешано и придонел во штафетната трка на 4×200 м краул. Во преелиминациите на 400 м мешано, Фелпс не успеал да влезе во A финалето, бидејќи Лохте и Тајлер Клери ги заземале првите две американски позиции. Фелпс не пливал во Б финалето на 400 м мешано. Во штафетната трка на 4×200 м краул, Фелпс, заедно со Питер Вандеркај, Рики Беренс, и Лохте, завршил прв пред штафетите на Јапонија и Австралија. На третиот ден од натпреварувањето, Фелпс пливал во дисциплината 100 м делфин и придонел во американската штафета на 4×100 м краул. На 100 м делфин, Фелпс завршил прв со време од of 50.86 кое било рекорд на првенството. Во штафетната трка на 4×100 м краул, Фелпс, заедно со Лохте, Џејсон Лежак, и Нејтан Адријан, завршил прв пред Австралија и Јужна Африка. Во неговата последна дисциплина, Фелпс пливал во штафетната трка на 4×100 м мешано со Арон Пирсол, Марк Ганглоф, и Адријан и завршил прв пред Јапонија и Австралија.
Летни олимписки игри
На 28 јули 2012, во својата прва трка на Летните олимписки игри, Фелпс завршил четврти веднаш по Рајан Лохте, Тиаго Переира од Бразил, и Косуке Хагино од Јапонија во дисциплината 400 м мешано. Тоа било првпат Фелпс да не успее да дојде до олимписки медал од 2000. Следната вечер, во неговата втора дисциплина на игрите, тој освоил сребро во штафетната трка на 4×100 м краул. Фелпс ја испливал делницата најбрзо од американскиот тим и второ-најбрзо од било кого во трката.
На 2 август 2012, Фелпс го освоил својот 16-ти олимписки златен медал кога го победил Рајан Лохте во дисциплината 200 м мешано со време од 1:54.27, и со таа победа исто така станал првиот машки пливач кој победил во една дисциплина на три Летни олимписки игри по ред. Ребека Сони и Фелпс (двапати) се единствените пливачи кои успешно одбраниле поединечна титула од игрите во Пекинг. Оваа победа за Фелпс била петта во дисциплината мешано, со што го соборил рекордот од четири олимписки титули на Тамаш Дарњи и Јана Клочкова.
Тој го повторил отстварувањето од освојување на иста дисциплина на три Летни олимписки игри следната вечер, освојувајќи го златниот медал на 100 м делфин, која била негова последна поединечна дисциплина. По две многу тесни победи на 100 м делфин на игрите во 2004 и 2008 (за 0.04 и 0.01 сек, редоследно), во оваа трка Фелпс ги победил Ле Клос и Евгениј Коротишкин, кои биле изедначени за сребрениот медал, за 0.23 секунди.
Последната дисциплина на Фелпс била штафетната трка на 4×100 м мешано во која тој го освоил 18-ти златен медал и 22-ри вкупно. Со освојувањето на 4 златни медали и 2 сребрени медали, Фелпс ги завршил игрите како најуспешен пливач за третите олимписки игри по ред. По неговата последна дисциплина, Меѓународната пливачка федерација ФИНА го наградила Фелпс со награда по повод неговото остварување како најуспешен олимпиец на сите времиња.
Боб Боуман
Фелпс тренираше со Боб Боуман уште од 11 годишна возраст. Боуман пливал за Универзитетот Флорида од 1983 до 1985. Фелпс изјавил дека Боуман го потсетува на наредник поради неговите дисциплинирани и строги начини. Сепак, Фелпс изјавил, „Тренирањето со Боб е најпаметното нешто што сум го направил во животот ... Нема да пливам за никој друг.“ По Летните олимписки игри 2004, Боуман бил вработен како тренер во Универзитетот Мичиген. Фелпс му се приклучил на Боуман во Мичиген за да тренира и да присуствува на часови, но не и да продолжи степен понатаму. Фелпс во Мичиген бил волонтер асистент тренер. По Летните олимписки игри 2008, Боуман се вратил во Балтимор како извршен директор во Пливачкиот клуб Северен Балтимор. Фелпс исто така се вратил во Балтимор со Боуман.
Личен живот
Боб Боуман го опишал Фелпс како „повлечен човек“ со „строг фокус“ во базенот пред трка, но потоа „човек кој неверојатно вложува во успехот на луѓето за кои тој се грижи“. „Тој има неверојатно добро срце“, прераскажувајќи ја интеракцијата на Фелпс со младите деца.
Однос со Ијан Торп
Фелпс го идолизирал австралијанецот Ијан Торп како тинејџер, и го моделирал својот имиџ во јавноста по него. Торп првично изјавил дека е крајно неверојатно Фелпс да освои осум златни медали на Летните олимписки игри 2008 во Пекинг. Неговите забелешки Фелпс ги искористил како мотивација на игрите. Торп се наоѓал во публиката за време на штафетната трка на 4х100 м мешано, кога Фелпс пливал по својот осми златен медал. Кога Фелпс и неговите американски колеги го освоиле златниот медал, Торп и честитал на мајката на Фелпс, а потоа се поздравил и со прегратка му честитал на Фелпс. Торп потоа рекол „Јас сум навистина горд на него не само бидејќи тој освои осум златни медали. Напротив, бидејќи тој израсна во големо човечко суштество. Никогаш во мојот живот не сум бил повеќе среќен бидејќи погрешив. Го уживав секој момент од тоа.“ Тој додал, „Јас сè уште не можам да замислам дека тоа се случи. Јас мислев дека тој нема да ги освои сите осум медали, но не поради тоа што тој не може да ги освои, туку поради конкуренцијата. Тоа беше тешка недела. Јас не би можел да го направам тоа. Не можете да замислите колку беа тесни трките. Штафетната трка на 4×100 краул беше една од најдобрите трки на сите времиња.“
Филантрофија
По игрите во 2008, Фелпс го искористил својот бонус од еден милион долари, добиен од компанијата "Speedo" за да ја основа Фондацијата "Мајкл Фелпс". Неговата фондација се фокусира на зголемување на пливањето и промоција на здравите навики.
Во 2010, Фондацијата "Мајкл Фелпс", Училиштето за пливање "Мајкл Фелпс" и KidsHealth.Org ја развиле националната програма „јас сум“ („im“) за членовите на машките и женските клубови во САД. Програмата „јас сум“ ги учи децата за важноста да се биде активен и здрав, фокусирајќи се на пливањето. Програмата, исто така, ги промовира и планирањето и утврдувањето на целите.
Фелпс изјавил дека очекува да работи со својата фондација и по Летните олимписки игри 2012, за кои тој рекол дека ќе бидат последни за него.
Признанија и награди
Фелпс бил член на Олимпискиот тим на САД во 2000, 2004, 2008, and 2012, и го држи рекордот за најмногу освоени златни медали (18), најмногу медали во поединечните дисциплини (11), и најмногу медали на едни олимписки игри (8, во Пекинг 2008). Една улица во неговиот роден крај во Балтимор била преименувана во "Улица Мајкл Фелпс" во 2004 година. На 9 април 2009, Фелпс бил одликуван со признание од страна на сенатот на Мериленд и куќата на делегатите во Мериленд.
Фелпс исто така ги добил следниве награи:
Светски рекорди
Со 39 светски рекорди (29 поединечни, 10 штафетни), Фелпс поставил најмногу рекорди од било кој друг пливач, надминувајќи го претходниот рекорд на Марк Шпиц од 33 светски рекорди (26 поединечни, 7 штафетни).
Сите рекорди освен два се поставени во долг курс (50-метарски) базени; рекордите кои се сè уште активни се обележани со задебелени букви. Во моментов, тој држи седум светски рекорди.
Фирлинден
Фирлинден (Vierlinden) — општина во округот Меркиш-Одерланд, во Бранденбург, Германија.
ITunes Store
iTunes Store е софтвер-заснована дигитална продавница на мултимедија оперирана од Apple. Отворена како iTunes Music Store на 28 април 2003, со 200,000 предмети за купување, од април 2008, продавницата станала број-еден продавач во САД. На 24 февруари 2010, продавницата имала повеќе од 10 билиони спуштени песни; овој пресврт бил постигна со седум госини онлајн работа.
Региони во Џибути
Џибути се дели на 5 региони и еден град. Тие потоа се поделени на вкупно 11 окрузи.
Атлетско стапало
Атлетското стапало е честа габична инфекција, но не мора да сте спортист за да ја добиете. Оваа раздразнувачкатегоба најчесто се јавува кај мажите и момчињата,но доста е честа и кај жените и девојчината. Речиси сосема непозната во Стара Грција и Рим, кога луѓето оделе боси или носеле сандали, атлетското стапало е придружен елемент во општествата во кои најголем дел од жителите речиси постојано носат обувки.
Причинители
Разни видови габички кои го предизвикуваат заболувањето атлетско стапало припаѓаат на групата наречена дерматофити, а кои, исто така, предизвикуваат јадеж во пределот на ципите. Габичките се развиваат во затворена, топла и влажна околина и се хранат со кератин, белковина која се наоѓа во косата,ноктите и кожата. Атлетското стапало е лесно заразно заболување;може да се рашири со директен допир со инфекцијата и честичките на кожата останати на крпите за бришење, чевлите и на дното на туш кадите и околу базените. Иако со едењето со боси нозе под туш во салите за гимнастика или околу базените можете да ја зголемите можноста дека ќе добиете атлетско стапало, поголема е веројатноста дека инфекцијата ќе ја добиете од неменување на испотени чорапи или чевли. Опасноста од добивање атлетско стапало може, исто така, да зависи и од вашата чувствителност. На пример луѓето кои пиеле антибиотици две недели или подолго се наоѓаат во поголема опасност зашто тој лек не само што ја спречува инфекцијата, туку може да ги уништи и полезните бактерии што помагаат да не се рашират габичните фактори за атлетско стапало.
Лекување
Атлетското стапало е неопходно да почнете да го лекувате по првиот знак на чешање на стапалата или црвенилото меѓу прстите на нозете. Поголем број од случаите на атлетско стапало може да се излекува со прашок против габички што може да го купите без лекарски рецепт и со одржување основна хигиена. Темелно мијте ги и бришете ги стапалата наутро и навечер, менувајте ги чорапите секојдневно и не носете исти челви секој ден.Секојдневно ставајте прашок против габички на стапалатаи во чевлите. Погрижете се стапалата да ви бидат изложени на воздух. Ако не можете да одите боси или да носите сандали, ностете памучни чорапи и чевли направени од природен материјал како што се кожата и ткаенините, а не од водоотпорни синтетички материјали. Ако не се лекува правилно и брзо, инфекцијата може да биде долготрајна. Дури и кога се лекува со лекови против габички, може да поминат повеќе недели пред да исчезне инфекцијата.
Конвенционална медицина
Во случаите кога не се лекува атлетското стапало со дамшните видови лекување, лекарот, можеби ќе ви препише 1-процентна тербинафинска маст. Лекот е скап, но лекувањето со тербинафин може да доведе до целосно излекување за една недела. Лекарите препишуваат орални лекови против габички за атлетско стапало само кога лекувањето со лекови за површинска употреба е неуспешно, со оглед на тоа дека тоа лекување може да има придружени дејства, како што е отровно дејство врз црниот дроб. Типични орални лекови се кетоконазол и гризеофулвин. Истите можности за лекување се применуваат на атлетското стапало кое ги зафатило ноктите на нозете.
Алтернативни начини на лекување-Ароматерапија
За спречување на инфекцијата ставете 5 капки масло од мелалеука (Malaleuca spp.) во водата за капење. За да го намалите чешањето, обидете се, исто така, во топла бања да ставите 2 капки масло од нане (Menta piperita) и 4 капки од маслото од камилица (Matricaria recutita).
Хомеопатија
За да се смири воспалението, пробајте препарат што можете да го набавите без лекарски рецепт и кој содржи невен. Професионален хомеопат можеби ќе ви препорача Graphites за состојба при која кожата се навлажнува.
Лекување дома
Ставете ги стапалата во топла,солена вода (1 лажичка сол на една чаша вода) 5 до 10 минути секој ден. Добро избришете ги стапалата, а потоа нанесете сода биракбона меѓу прстите нс нозете и ставете раствор од алуминиум хлорид кој можете да го набавите во аптека. Можеби повеќе ќе сакате да употребите прашок, крем или спреј протв габички кој можете да го купите не лекарски рецепт. Најделотворните производи содржат средства протв габички клотримазол или миконазол. Ако местото не е полно со меури или не е испукана кожата, отстранувајте ја изумрената кожа која се лупи со мека четкичка пред да го нанесете прашокот или маста за површинска употреба. Некинете ја кожата што се лупи;можете да ја излупите околната здрава кожа и да ја проширите инфекцијата. Употребувајте ист површински облик на лекување и за атлетското стапало на ноктите и нозете, но не очекувајте брзо дејство. Внимавајте ноктите да ви бидат исечени и исчистете ги осатоците, под инфицираните нокти и околу нив, со мазна дрвена чепкалка или чкорче, а не со турпија за нокти со која би можеле да се изгребете или да си ја излупите кожата.
Градиште (Спанчево)
Градиште — археолошко наоѓалиште во кочанското село Спанчево. Наоѓалиштето претставува збег од доцноантичко време. Лежи североисточно од Петков Дол, на мала височинка меѓу коритата на реките Киселица и Бањска Река. На површината има фрагменти од керамички садови и питоси, а исто така и тули со римска форма.